Alates 2002. aastast siseministrina tegutsev ja järgmisel aastal presidendiametit sihtiv Nicolas Sarkozy on selle probleemi lahendamise enda südameasjaks võtnud. Ka tema presidendikampaania peamine teema on immigratsiooniprobleemide lahendamine.  Arvestades Euroopas viimastel aastatel üha sügavamale paremale suunduvat mõtteviisi, võib seda pidada heaks kampaania teemaks. Ühest küljest saab sisserändajaid esitleda kui ähmast ja ohtlikku vaenlast inimeste eluviisile (mis poliitilises kommunikatsioonis nii tavaline), teisalt ei saa probleemi lahendamisest nagunii üle ega ümber. Ühendagem vajalik kasulikuga! Prantsusmaal valitakse president otse ja Sarkozy'l tunduvad olevat väga head võimalused - arvamusküsitlused näitavad rahva toetust nii talle kui ta  ideedele.